EkBass/fiwiki-20250220-pages-articles huggingface dataset:
Latva-artisokka

Latva-artisokka (Cynara scolymus) on monivuotinen ruohovartinen viljelyskasvi. Se voi kasvaa jopa kaksi metriä korkeaksi. Latva-artisokasta syötäväksi kelpaava osa on mehevät kehtosuomut ja kukkapohjus. Ne kerätään kukkien ollessa nupulla. Nuput kasvavat lehtihankoihin.Latva-artisokka saa ruoansulatusnesteet liikkeelle Terveydenhoitouutiset Kasvi on alun perin kotoisin Pohjois-Afrikasta tai Sisiliasta, josta se on kulkeutunut vähitellen Eurooppaan. Ensimmäinen kirjallinen tieto kasvin esiintymisestä Manner- Euroopasta on vuodelta 1466, jolloin mainittiin, että kasvi on siirretty Napolista Firenzeen. Latva-artisokan kasvuaika on hyvin pitkä, Suomessa taimet pitää esikasvattaa jo helmikuulla, että ne ehtivät tehdä satoa. Periaatteessa latva-artisokka on monivuotinen, mutta selvitäkseen ankarista talvista se tarvitsee kylmillä alueilla tehokkaan suojauksen. == Katso myös == *Maa- artisokka (Helianthus tuberosus) == Lähteet == == Aiheesta muualla == * Suomen Lajitietokeskus: Latva-artisokat – Cynara cardunculus Scolymus-Ryhmä *ITIS: Cynara scolymus *United States Department of Agriculture (USDA): Cynara scolymus Luokka:Artisokat Luokka:Vihannekset Luokka:Seulonnan keskeiset artikkelit
Merja

Merja tarkoittaa seuraavia: * merja, uralilainen kieli * Merja, naisen nimi. ==Katso myös== Aihepiiriin liittyy myös seuraava: * merjalaiset, uralilainen kansa.
Lien ryhmä

Matematiikassa Lien ryhmä on (reaalinen tai kompleksinen) monisto ja samalla ryhmä, jonka tulo ja käänteisalkio ovat analyyttisiä kuvauksia. Nämä ovat tärkeitä työkaluja matemaattisessa analyysissa sekä myös fysiikassa ja geometriassa, sillä ne kuvaavat analyyttisten rakenteiden symmetriaa. Lien ryhmät otti käyttöön norjalainen matemaatikko Sophus Lie vuonna 1870 tutkiakseen differentiaaliyhtälöitä. Siinä missä euklidinen avaruus \mathbf{R}^n on reaalinen Lien ryhmä (jonka laskutoimitus on vektorien yhteenlasku), tyypillisempiä esimerkkejä Lien ryhmistä ovat Lien matriisiryhmät eli kääntyvien matriisien ryhmät (laskutoimituksenaan matriisien kertolasku): Esimerkiksi SO(3), 3-ulotteisen avaruuden kaikkien kiertojen avaruus on Lien matriisiryhmä. *
Preludi

Preludi on musiikkikappale, jolla yleensä ei ole tarkkaan määriteltyä sisäistä rakennetta ja joka on yleensä lyhyehkö, mutta voi olla laajakin. Sana tarkoittaa varsinaisesti alkusoittoa. Alkuperäinen instrumentaalipreludi kehittyi lyhyistä improvisoiduista musiikkikappaleista, joita esittäjä soitti ennen varsinaisen esityksen alkua ”lämmitelläkseen” ja esimerkiksi tarkistaakseen soittimen oikean virityksen. Louis Couperin (1626–1661) korvasi aikaisemmin soittajan improvisoiman preludin cembalosarjojensa alusta nuotitetuilla, läpisävelletyillä Préludes non mésuréilla. Niiden muoto oli hyvin vapaa ja niistä puuttuivat kokonaan tahtiviivat, mikä antoi esittäjälle laajan tulkintavapauden. Louis Couperinin luoma tahtiviivattomien preludien perinne jatkui noin 70 vuotta, kunnes korvaantui erityisesti François Couperinin, Louisin veljenpojan, suosimalla tiukemmin määritellyllä preludityylillä. Preludi-nimitystä on käytetty varsinkin kappaleista, jotka on tarkoitettu johdannoksi johonkin laajempaan, usein samassa sävellajissa olevaan sävellykseen. Esimerkiksi Johann Sebastian Bachin kokoelmassa Das wohltemperierte Klavier on kaksi sarjaa, joista kummassakin on preludi ja fuuga kaikissa sävellajeissa. Monet myöhemmät säveltäjät ovat antaneet preludi-nimen myös useille itsenäisille sävellyksille, jotka eivät kuulu yhteen minkään muunnimisen sävellyksen kanssa, mutta joita on julkaistu useita samassa kokoelmassa. == Tunnettuja preludikokoelmia == * Frédéric Chopinin 24 preludia, yksi kussakin sävellajissa * Claude Debussyn 24 preludia, I ja II kirja * Charles Valentin Alkanin 25 preludia, yksi kussakin sävellajissa ja lisäksi ylimääräinen päätöspreludi C-duurissa Luokka:Taidemusiikin muodot Luokka:Musiikkitermit Luokka:Seulonnan keskeiset artikkelit
Kansainvälinen miekkailuliitto

Kansainvälinen miekkailuliitto (lyh. FIE, ) on olympiamiekkailun kansainvälinen lajiliitto. Sen nykyinen päämaja sijaitsee Lausannessa Sveitsissä, ja siihen kuuluu 117 kansallista lajiliittoa, jotka edustavat miekkailua kansallisissa olympiakomiteoissa. Suomesta FIE:n jäsenenä on Suomen Miekkailu- ja 5-otteluliitto. Urheilumiekkailu alkoi varsinaisesti ensimmäisistä moderneista olympialaisista Ateenan olympialaisista 1896, ja laji on yksi neljästä kaikissa olympialaisissa mukana olleesta lajista. Myös nykyolympialaisten isä paroni Pierre de Coubertin harrasti miekkailua. Urheilumiekkailun ensimmäiset vuodet olivat riitaisia ja sekavia eri maiden, erityisesti Ranskan ja Italian, miekkailukoulujen erojen vuoksi. Tilanne selkeytyi, kun FIE perustettiin Pariisissa 29. lokakuuta 1913. FIE:n tehtävänä on valvoa urheilumiekkailua ja huolehtia lajin säännöistä erityisesti kansainvälisten kilpailujen osalta. Suomessa laji on marginaalinen. ==Liiton tila 2022== Liiton puheenjohtaja on Vladimir Putinin ydinpiiriin kuuluva venäläinen oligarkki Ališer Usmanov, jolta suurin osa liiton rahoituksesta tulee, ja liitto on siten riippuvainen hänestä. Vuonna 2020 liiton vuosibudjetista 93 prosenttia oli Usmanovin rahoittamaa. Usmanov on länsimaiden pakotelistalla. Jos Usmanov lopettaa rahoituksen, liitto saattaa olla konkurssin partaalla. Liitto on miekkailija Niko Vuorisen mukaan Usmanovin talutusnuorassa, ja Umanovin vuoksi liitto ei ole tuominnut eikä ilmaissut muutenkaan kantaansa Venäjän sotimiseen Ukrainassa. Kansalliset liitot eivät Vuorisen mukaan uskalla vaatia Usmanovin eroa, mikä kertoo hänestä pelosta ja taloudellisesta riippuvuudesta. Muita sponsoreita liitolla ei ole. Usmanov uhkailee oikeustoimilla, jos häntä vastaan joku nousee.Ari Pusa, Varoittava esimerkki. Helsingin Sanomat 5.3.2022, s. B 12–13 Niinpä liitto hyväksyy venäläiset kilpailijat kisoihinsa. Liitto jopa siirsi kesäkuussa 2023 sodan ollessa meneillään miekkailun henkilökohtaiset EM-kisat pikahälytyksellä Puolan Krakovasta Bulgarian Plovdiniin, koska Puolaan venäläiset eivät olisi olleet tervetulleita.Skandaali miekkailun MM-kisoissa: Ukrainalainen kieltäytyi kättelemästä venäläisvastustajaansa – diskattiin outojen vaiheiden jälkeen Yle 27.7.2023 == Lähteet == == Aiheesta muualla == *FIE:n kotisivu Luokka:Miekkailu Miekkailu Luokka:Lausannen urheilu
The Washington Post

The Washington Post on Yhdysvalloissa Washingtonin kaupungissa ilmestyvä sanomalehti. Se on alueen lehdistä levikiltään suurin ja olemassa olevista vanhin. Lehti sai maailmanlaajuista kuuluisutta 1970-luvun alussa toimittajiensa Bob Woodwardin ja Carl Bernsteinin Watergate-skandaalia koskevilla tutkimuksilla. Pitkälti näiden juttujen takia presidentti Richard Nixon joutui eroamaan. Lehteä kustansi 1970-luvulla Katharine Graham (1917–2001), joka oli myös omistajayhtiön Washington Post Companyn toimitusjohtaja. Omistajayhtiö myi lehden elokuussa 2013 Amazon- verkkokirjakaupan perustaja Jeff Bezokselle. Kauppaan kuului lehden lisäksi seitsemän pienempää julkaisua. Myyjäyhtiön omistukseen jäi Kaplan- koulutusyhtiö ja muutamia muita toimintoja.Kettunen, Katriina: Amazonin perustaja osti Washington Postin. Yle uutiset 6.8.2013. Viitattu 6.8.2013 Lehden kustantajaksi tuli vuonna 2014 Katharine Weymouthin jälkeen Ronald Reaganin entinen avustaja Frederick J. Ryan Jr., joka oli sitä ennen Politico- lehden toimitusjohtaja.Saarikoski, Laura: Washington Postin kustantajaksi Reaganin avustaja. Helsingin Sanomat 4.9.2014, s. A 28. Vuonna 2024 omistaja Bezos sekaantui lehden toimitukselliseen sisältöön estämällä lehteä kannattamasta kumpaakaan presidentinvaalien ehdokkaista. Yli 200 000 lehden 2,5 miljoonasta tilaajasta perui tilauksensa ja useita kolumnisteja ja toimittajia erosi. == Lähteet == == Aiheesta muualla == * The Washington Post. Luokka:Yhdysvaltalaiset sanomalehdet Luokka:Washington (DC) Luokka:Seulonnan keskeiset artikkelit
W. Mark Felt

William Mark Felt (s. 17. elokuuta 1913 Twin Falls, Idaho – 18. joulukuuta 2008 Santa Rosa, Kalifornia) oli Yhdysvaltojen keskusrikospoliisin FBI:n agentti ja apulaisjohtaja. Watergate-skandaalin aikana Felt toimi FBI:n apulaisjohtajana vuoteen 1973. Hän oli nimellä ”Syvä kurkku” (engl. Deep Throat) tunnettu tietolähde, jonka vuotamien tietojen perusteella Washington Postin toimittajat Bob Woodward ja Carl Bernstein kirjoittivat presidentti Richard Nixonin eroon johtaneet paljastustarinansa. Syvän kurkun henkilöllisyys paljastui vasta 31. toukokuuta 2005 Vanity Fair -lehden haastattelussa, jossa 92-vuotias Felt myönsi olleensa salainen tiedonantaja. Samana päivänä Bob Woodward vahvisti asian.Felt teki kirja- ja elokuvasopimuksen osallisuudestaan Watergate-skandaalin paljastumiseen. Vuonna 2006 julkaistiin hänen muistelmansa A G-Man’s Life ja 2017 elokuva Mark Felt: The Secret Man, jossa Feltiä esitti Liam Neeson. == Lähteet == ==Kirjallisuutta== * Luokka:FBI-agentit Luokka:Yhdysvaltalaiset julkisuuden henkilöt Luokka:Watergate-skandaali Luokka:Paljastuksentekijät Luokka:Vuonna 1913 syntyneet Luokka:Vuonna 2008 kuolleet
Helka

Helka on suomalainen naisen etunimi. Se on suomalainen muoto nimestä Helga, joka tarkoittaa pyhää. Suomessa nimi Helka on Digi- ja väestötietoviraston tietojen mukaan annettu vuoden 2019 loppuun mennessä 3823 henkilölle. == Tunnettuja Helkoja == * Helka Hiisku (1912–1962), runoilija, toimittaja ja kääntäjä * Helka Hynninen (1930–2017), laulaja * Helka-Maria Kinnunen (s. 1959), näyttelijä, lausuja, käsikirjoittaja ja tutkija * Helka Riionheimo (s. 1967), kielitieteilijä, suomen kielen professori * Helka Ristolainen (1923–2005), alppihiihtäjä, pesäpalloilija ja urheiluvaikuttaja * Helka Satukangas (1917–1979), korkeushyppääjä ==Kuvitteellisia Helkoja== * Helka, Päähenkilön vaimo Wallun Mikrokivikausi-sarjakuvassa == Katso myös == * Helkajuhla *HELKA on Helsingin yliopiston kirjastojen yhteistietokanta * Ritvalan helka * Hotelli Helka, hotelli Helsingissä * Aikoinaan suunniteltiin Helka-rautatietä Helsingistä Kotkaan, vertaa Heli. Rautatien oikaisu tehdään toista reittiä. ==Lähteet== Luokka:Etunimet
Kaasujäähdytteinen reaktori

Kaasujäähdyytteinen reaktori on ydinreaktori, jota jäähdytetään kaasulla ja jossa hidastinaineena on yleensä grafiitti. Kaasujäähdytteiset, Magnox- tyyppiset reaktorit ovat yleisimpiä Britanniassa. ==Historia== Britannian vanhimmat ydinvoimalareaktorit ovat Magnox-tyyppisiä. Magnoxin kehitystyöstä vastasi UKAEA (United Kindom Atomic Energy Authority, 1954-2004). Maailman ensimmäinen kaupallinen atomivoimalaitos avattiin Calder Halliin 1956. Neuvostoliitto oli avannut ensimmäisen siviilikäytössä olevan ydinreaktorin AM-1:n Obninskissa 1954. Calder Hallin ensimmäisen reaktorin teho oli 60 megawattia. Calder Halliin rakennettiin kaikkiaan 4 Magnox-tyyppistä reaktoria yhteisteholtaan 200-240 megawattia. Näillä ensimmäisillä reaktoreilla tuotettiin myös plutoniumia sotilaskäyttöön. Isoon-Britanniaan rakennettiin kaikkiaan 11 Magnox-tyyppistä reaktoria ja Japaniin sekä Italiaan kaksi. Calder Hall poistettiin käytöstä 2003. Laitos oli toiminut 47 vuotta ilman suurempia katkoksia tai onnettomuuksia.Chaline, s. 168 Sellafieldissa Britanniassa ilmalla jäähdytetyn Windscale Pile no. 1:n grafiitti syttyi palamaan 10. lokakuuta 1957 ja levitti ympäristöön suuren määrän radioaktiivisia aineita.http://news.bbc.co.uk/onthisday/hi/dates/stories/november/8/newsid_3181000/3181342.stm ==Tekniikka ja tulevaisuus== Magnox-tyypin nimi tulee luonnonuraanipolttoaineen magnesiumlejeerinkikuoresta ja sanasta non-oxidising (hapettumaton). Metalliseos hidastaa vain vähän neutroneja, mutta se rajoittaa reaktorin ytimen lämpötilaa pienentää termistä hyötysuhdetta. Hidastinaineena on grafiitti eli hiili ja jäähdytinaineena hiilidioksidi, joka on noin 27 barin paineessa ja poistuu reaktorista noin 360 °C:ssa. Kaasulla höyrystetään vettä, joka johdetaan turbiiniin ja lauhduttimeen. Reaktio voidaan pysäyttää boorista valmistetuilla säätösauvoilla, jotka absorboivat neutroneja. Rikastamattoman uraanin käytöstä seuraa tarve vaihtaa polttoainesauvoja usein. Reaktorin rakenteen vuoksi polttoainesauvoja voidaan vaihtaa pysäyttämättä reaktoria.Chaline, s. 169 Magnoxin pohjalta on kehitetty edistyneempi AGR- reaktori (Advanced Gas-Cooled Reactor), jossa polttoaineena on noin 3 %:iin rikastettu uraani zirkoniumkuoressa ja jäähdytteen paine ja lämpötila ovat korkeammat: 40 bar, 640 °C. Koekäytössä on joitain HTGR-reaktoreita (High Temperature Gas-Cooled Reactor). Näissä polttoaine on grafiitin ja uraanin sekoitusta, jäähdytinaine heliumia. Erillistä hidastinainetta ei tarvita polttoaineen sekoiteluonteen takia. HTGR tarjoaa eräitä etuja: sen polttoainetta voidaan eräissä malleissa vaihtaa käytön aikana ja polttoaine voidaan pakata hyvin tiiviiseen kuoreen pieniin kapseleihin, mikä tekee merkittävästä polttoaineperäisten aineiden vapautumisesta käytännössä mahdotonta. ==Lähteet== * ===Viitteet=== Luokka:Ydinreaktorityypit
CANDU

Canadian Deuterium Uranium Reactor eli CANDU on raskasvesireaktorityyppi, jossa jäähdytin- ja hidastinaineena ensiöpiirissä on raskas vesi (dideuteriumoksidi D2O). Muiden raskasvesireaktoreiden tapaan tämän reaktorityypin etuna on, että polttoaineena voidaan käyttää isotooppisesti rikastamatonta luonnonuraania, joka on kevytvesireaktoreihin sopimatonta, sisältäen lähes pelkästään uraanin 238U isotooppia. Tässäkään reaktorityypissä 238U ei pääasiallisesti osallistu fissioon, vaan luonnonuraanin 0,7 % 235U osuus, hajoaa tytärytimiksi vapauttaen energiaa. Raskas vesi hidastaa fissiossa vapautuvia neutroneja enemmän kuin tavallinen "kevytvesi" (divetyoksidi H2O) lisäksi se absorboi vähemmän vapaita neutroneja. Näin ollen fissiolle suotuinen todennäköisyys eli vaikutusala kasvaa ja fissiilit nuklidit fissioituvat myös pienemmillä isotooppirakastusasteilla aina luonnolliseen 0,7 % asti. Koska vaikutusala fissiolle on suurempi myös U-238 ja muut epäfissiilit transuraanit voivat hajota korkeammalla todennäköisyydellä CANDU-reaktorissa, tuottaen energiaa, mutta polttoaineen epäpuhtaudet vähentävät fissioiden määrää ja siten tehoa ja hyötysuhdetta. CANDU on hyötöreaktori, se tuottaa fissiilejä Pu-239 -nuklideja epäfissiileistä U-238-nuklideista neutronikaappauksen ja transmutaation seurauksena (vastaavasti kuin kevytvesireaktori). Plutoniumia syntyy kuitenkin enemmän kuin kevytvesireaktorissa, koska U-238 -isotooppinen osuus polttoaineessa on suurempi, ja neutronikaappauksen todennäköisyys on suurempi. Osa Pu-239:stä osallistuu sitten fissioon ja energiantuotantoon ja osa poistuu reaktorista polttoainehuollon yhteydessä. Raskasvesireaktori on siten hyödyllisempi ydinasemateriaalin tuotannossa kuin kevytvesireaktori. Lisäetuina ovat välttyminen suuren reaktoripaineastian rakentamiselta ja mahdollisuus polttoainesauvojen siirtoon reaktorin toimintaa keskeyttämättä. Raskasvesireaktoreissa raskaan veden (dideuteriumoksidi D2O) käyttö on näille reaktoreille erityinen suuri pääomakustannus, sillä deuteriumia esiintyy merivedessä suhteellisen vähän, ja raskaan veden tuottaminen merivedestä on siksi kallista. Useimmista muista raskasvesireaktoreista poiketen CANDU- reaktorissa on korkeapaineisen reaktoriastian kokoa pienentämällä pyritty huokeampaan reaktorikuoren rakenteeseen ja mahdollisten raskaan veden vuotojen aiheuttaman hukan minimoimiseen. Mahdollisen vuodon merkitys ympäristölle olisi vähäinen, mutta taloudellinen merkitys voimalalle suuri. Suurin osa CANDU-reaktorissa tarvittavasta raskaasta vedestä on matalapaineisessa ja viileämmässä neutronihidastimessa. Loput raskaasta vedestä kiertää reaktorin korkeapaineisessa ensiöpiirissä. Korkeapaineinen raskas vesi kiertää reaktorissa noin 110 baarin paineessa, siirtyy sieltä noin 320 °C:n lämpötilassa lämmönvaihtimeen, ja palaa jäähtyneenä reaktoriin. Turbiinin ja lauhduttimen kautta kiertää tavallinen toisiopiirin kevyt vesi (divetyoksidi H2O), joka höyrystetään reaktorivesikierron lämmöllä lämmönvaihtimessa. CANDU- reaktoreita on 21, joista 16 alkuperämaassa Kanadassa. == Aiheesta muualla == *Kanadan ydinteknisen yhdistyksen lyhyt kuvaus CANDUsta (pdf) Luokka:Ydinreaktorityypit
Helga

Helga on skandinaavinen naisen etunimi. Suomessa nimi on Digi- ja väestötietoviraston tietojen mukaan annettu vuoden 2019 loppuun mennessä 7 535 naiselle ja ainakin yhdelle miehelle. == Nimen alkuperä == Helga on naispuolinen muoto nimestä Helge, joka tarkoittaa ’pyhää, pyhitettyä’. == Tunnettuja Helgoja == * Helga Arendt (1964–2013), saksalainen juoksija * Helga de la Brache, oik. Aurora Florentina Magnusson (1817–1885), ruotsalainen huijari * Helga Eng (1875–1966), norjalainen psykologi ja pedagogian professori * Helga Flatland (s. 1984), norjalainen kirjailija * Helga Gitmark (1929–2008), norjalainen poliitikko ja ministeri * Helga Haase (1934–1989), itäsaksalainen pikaluistelija * Helga Hellebrand-Wiedermann (1930–2013), itävaltalainen meloja * Helga Hjetland (s. 1948), norjalainen opettaja ja ammattiyhdistysjohtaja * Helga Hoffmann (s. 1937), saksalainen pituushyppääjä ja viisiottelija * Helga Kangro (1924–1991), virolainen kirjailija ja lääkäri * Helga Klein, myöh. Erny (1931–2021), saksalainen pikajuoksija ja olympiamitalisti * Helga Lindner (1951–2021), saksalainen kilpauimari * Helga Liné (s. 1932), saksalais-portugalilais-espanjalainen näyttelijä * Helga Mees (1937–2014), saksalainen miekkailija * Helga Németh (s. 1973), unkarilainen käsipalloilija * Helga Nowitzki, saksalainen koripalloilija * Helga Nuorpuu (1901–1953), suomalainen mainostoimittaja, kirjailija ja kääntäjä * Helga Nõu (s. 1934), virolainen kirjailija * Helga Pedersen (s. 1973), norjalainen poliitikko ja ministeri * Helga Reinikainen (1940–2018), suomalainen taidemaalari * Helga Sailo (1885–1954), suomalainen laulaja * Helga Seidler, o.s. Fischer (s. 1949), saksalainen pika- ja viestijuoksija * Helga Sjöstedt (1908–1979), suomalainen kuvittaja * Helga Stene (1904–1983), norjalainen opettaja ja naisasianainen * Helga Söderström (1849–1936), suomalainen taidemaalari * Helga Trüpel (s. 1958), saksalainen poliitikko * Helga Vala Helgadóttir (s. 1972), islantilainen poliitikko * Helga Väänänen, suomalainen iskelmälaulaja * Helga West (s. 1986), suomensaamelainen teologi, toimittaja ja runoilija * Helga Margrét Þorsteinsdóttir (s. 1991), islantilainen seitsenottelija == Kuvitteellisia Helgoja == * Helga, sarjakuvasankari Harald Hirmuisen vaimo * Helga-neiti, M. A. Nummisen tunnetuksi tekemässä iskelmässä ”Olen nähnyt Helga-neidin kylvyssä” (1972) * Helga, Pasila-televisiosarjassa esiintyvä konstaapeli * Helga Gunkel, poliisi, toinen päähenkilöistä chileläisessä televisiosarjassa Helga y Flora * Helga Puuskupuh, Puuskupuhin tuvan perustaja Harry Potter -kirjasarjassa == Lähteet == == Aiheesta muualla == Luokka:Etunimet
Tähkälaventeli

Tähkälaventeli (Lavandula angustifolia) on sinikukkainen ruohovartinen kasvi. Se voi kasvaa yli metrin korkuiseksi. Se on vihreä ympäri vuoden ja kukkii heinäkuusta syyskuuhun.PFAF Se on voimakastuoksuinen yrtti, jota on käytetty paljon etenkin hajusteena. Roomalaisilla oli tapana lisätä laventelia kylpyveteensä tuoksuksi. Lääkinnällisiin tarkoituksiin joko laventeliöljynä tai yrttiteenä sitä ruvettiin käyttämään verraten myöhään, vasta 1500-luvulla. Tähkälaventelista valmistetun eteerisen öljyn tärkein yhdiste on linalyyliasetaatti. Sitä ennen sitä käytettiin kuitenkin tuomaan tuoksuaromia ruokaan. Lehtiä käytettiin liharuoissa ja karamellisoituja laventelin kukkia käytettiin makeiden ruokien koristeluun. Provencen yrtit -mausteseoksessa on yleensä mukana tähkälaventelia. Laventeli on kuivan maan kasvi, jota esiintyy luonnonvaraisena läntisen Välimeren alueella, kuten Provencessa. Se soveltuu myös viljelyyn. Maan tulee olla kalkkipitoinen, hiekkainen ja ravinnerikas, jotta se viihtyisi. Laventelia voidaan kasvattaa myös Suomen oloissa, mutta talvisuojaus on välttämätön. Tavallisesti riittää kuusenhavukerros. Lisätään parhaiten pistokkaista loppukesällä.Enemmän iloa puutarhasta, Oy Valitut palat, Reader's Digest Ab, 1981. Hieronnassa laventelia käytetään sekoitettuna hierontaöljyyn. Sillä tavoitellaan rentouttavaa vaikutusta jännittyneeseen tai rasittuneeseen kehoon ja ihon pehmeyttä.Verkkoapteekki Laventelinvärinen on myös RGB-väri, minkä tunnus on #E6E6FA == Lähteet == == Aiheesta muualla == *Yrttitarha: Laventeli (Lavandula angustifolia) *Puutarha.net: Laventeli (Lavandula angustifolia) *United States Department of Agriculture (USDA): Lavandula angustifolia *Flora of China: Lavandula angustifolia *Gernot Katzer's spice pages: Lavender (Lavandula angustifolia) thumb|vasen|Laventelin kukka. Luokka:Laventelit Luokka:Yrtit Luokka:Seulonnan keskeiset artikkelit
Nibok

Nibok on yksi Naurun tasavallan saarivaltion neljästätoista alueesta. Se sijaitsee saaren läntisellä rannikolla. Nibokin pinta-ala on 1,6 neliökilometriä ja sen asukasluku on 484 (2011). == Lähteet == Luokka:Naurun alueet
Spacewar

Spacewar oli varhainen tietokonepeli ja yksi ensimmäisistä reaaliaikaisista videopeleistä. Pelin kehittivät Wayne Wiitanen, J. Martin Graezt ja Stephen R. Russell vuonna 1961 ja he toteuttivat sen Digital Equipment Corporationin PDP-1-tietokoneelle. Valmis peli esiteltiin MIT:n vuosittaisessa Science Open House -tapahtumassa toukokuussa 1962. Spacewar on kahden pelaajan pelattava kaksiulotteinen avaruustaistelupeli. Kummallakin pelaajalla on avaruusalus, jota voi pyörittää myötä- ja vastapäivään ja ohjata eteenpäin. Alukset noudattavat liikkeen jatkuvuuden lakia, joten esimerkiksi jarruttaakseen on käännyttävä ympäri ja ohjattava sitten eteenpäin. Kummallakin aluksella on rajoitettu määrä ammuksia ja mahdollisuus hyperavaruushyppyyn eli satunnaiseen paikan vaihtamiseen. Ruudun keskellä sijaitsevan auringon painovoima vetää puoleensa sekä aluksia että ammuksia ja muodostaa siten lisähaasteen pelaajille. Pelin kehitysaikana tyypillinen tietokoneen käyttö tapahtui tietojen syöttämisellä reikäkorteilla, mutta MIT:llä oli näyttölaitteet ja näppäimistöt tietokoneeseen. Peliä pelattiin PDP-1:n konsolilta. Näyttölaitteena oli koneen tutkamainen vektorinäyttö ja ohjaimina konsolikytkimet. Myöhemmin konsolikytkinten vaihtoehdoksi rakenneltiin myös erityisiä peliohjaimia. Vektorinäyttö maksoi noin , eli kymmenen uuden Plymouth Valiantin tai Ford Falconin verran, ja tietokone aikanaan, joka vuoden 2011 rahassa on yli miljoona dollaria. Spacewar oli suosittu peli opiskelijoiden keskuudessa monissa korkeakouluissa, joihin PDP-1 oli asennettu, ja myöhemmin DEC jopa jakoi Spacewarin kopiota koneen kylkiäisenä, jonka oli tarkoitus esitellä PDP-1:n reaaliaikaominaisuuksia. DEC:n myöhemmät 18-bittiset koneet (kuten PDP-7) perustuivat PDP-1:n käskykantaan, joten alkuperäistä Spacewaria saattoi pelata myös niillä. Pelistä kirjoitettiin versioita myös useille muille laitteille. Galaxy Game oli PDP-11:llä toteutettu versio pelistä. Spacewariin perustuvia kolikkopelejä ovat Computer Space ja Space Wars. Myös Asteroids-pelissä on runsaasti vaikutteita Spacewarista. Spacewarista on enemmän tai vähemmän uskollisia klooneja myös nykyaikaisemmille alustoille kuten MS-DOSille, Amigalle ja UNIX- käyttöjärjestelmille. Lisäksi alkuperäistä Spacewaria voi pelata MESS- emulaattorilla. Peli on listattu Stanfordin yliopiston kymmenen kaikkien aikojen tärkeimmän videopelin listalle vuonna 2007. == Kuvia == Spacewar1.png|Kuvakaappaus pelistä. Steve Russell and PDP-1 - Vintage Computer Fair 2006.jpg|Steve Russell, yksi pelin kehittäjistä PDP-1:n ääressä vuonna 2006. (Computer History Museum, Mountain View, Kalifornia) == Lähteet == == Aiheesta muualla == Luokka:Tietotekniikan historia Luokka:Shoot 'em up -pelit
Michael Basman

Michael John Basman (16. maaliskuuta 1946 Lontoo – 26. lokakuuta 2022) oli englantilainen shakinpelaaja, jolle kansainvälinen shakkiliitto FIDE myönsi kansainvälisen mestarin arvon vuonna 1980. Basman oli tuottelias kirjoittaja: hän kirjoitti erityisesti shakkiavauksista. Basman tunnettiinkin shakkipiireissä hyvin omalaatuisista avauksistaan. == Lähteet == ==Aiheesta muualla== * * Luokka:Englantilaiset shakinpelaajat Luokka:Shakin kansainväliset mestarit Luokka:Vuonna 1946 syntyneet Luokka:Vuonna 2022 kuolleet
Likouala

Likouala on yksi Kongon tasavallan kymmenestä alueesta. Se sijaitsee valtion pohjoisimmissa osissa. Se rajoittuu Cuvetten ja Sanghan alueisiin sekä Kongon demokraattiseen tasavaltaan ja Keski-Afrikan tasavaltaan. Likoualan suurin kaupunki ja pääkaupunki on Impfondo. Vuoden 2007 väestönlaskennassa alueen väkiluku oli 154 115. == Lähteet == Luokka:Kongon tasavallan alueet
Impfondo

Impfondo on kaupunki Kongon tasavallassa. Se sijaitsee valtion koillisissa osissa. Impfondo on Likoualan alueen suurin kaupunki ja pääkaupunki, ja koko maan viidenneksi suurin kaupunki. Impfondon asukasluku on noin 33 911 (2007). Oubanguijoki virtaa Impfondon läpi. Kaupungissa on muun muassa lentokenttä. == Lähteet == Luokka:Kongon tasavallan kaupungit
Šonan kieli

Šona (engl. shona) on šonien puhuma nigeriläis-kongolainen kieli. Se on Zimbabwen virallinen kieli (jossa sitä puhuu 80 prosenttia maan väestöstä) yhdessä englannin ja ndebelen kanssa. Zimbabwen lisäksi kielellä on puhujia ainakin Sambiassa ja Botswanassa. Kieltä äidinkielenään puhuvia on kaikkiaan noin 10 759 200. Šonan kieli on kooste šonan murteista, jotka ovat zezuru, karanga, manyika, korekore ja ndau. Kielen kirjoitusjärjestelmä kehitettiin 1900-luvun alkupuoliskolla ja ensimmäinen šonankielinen romaani, Solomon Mutswairon kirjoittama Feso, julkaistiin vuonna 1957. Šonan kieltä opetetaan koulussa, mutta sitä ei käytetä opetuskielenä. Šona on siitä tyypillinen bantukieli, että siinä on r:n ja l:n paikalla vain yksi äänne, joka on šonassa r. Tämä näkyy esimerkiksi englannista lainatuissa sanoissa, kuten rori (engl. lorry, suom. 'kuorma-auto'). Šonassa on kaksi toonia eli sävelastetta: korkea ja matala. Tooneja ei merkitä kirjoituksessa. Vihelletyt suhuäänteet, sv [ʂ] ja zv [ʐ], ovat šonan kielen erikoisuus. Suhuäänteiden viheltäminen on tavallista kaikkialla, mutta šona on yksi harvoista kielistä, joissa vihelletyt suhuäänteet ovat itsenäisiä äänteitä, eikä vain yleisempien suhuäänteiden rinnakkaisäänteitä. == Sanasto == * amai = äiti * baba = isä * bhegi = laukku, reppu * bhuku = kirja * dafi = sammakko * imbwa = koira * mbizi = seepra * mombe = nauta, karja * mwoyo = sydän * nzou = elefantti * pfupa = luu * rudo = rakkaus * ruoko = käsi * urefu = pituus * utano = terveys * zino = hammas * zuva = päivä; aurinko * zendaya = kiittäminen, kiitos == Lähteet == == Aiheesta muualla == Luokka:Botswanan kielet Luokka:Sambian kielet Luokka:Zimbabwen kielet Luokka:Bantukielet
Punapeippi

Punapeippi (Lamium purpureum) on huulikukkaisiin kuuluva yksivuotinen, 10–30 senttimetrin korkuinen kasvi. Se on Suomessa muinaistulokaskasvi. Sillä on punertavat kukat. Englanniksi kasvin nimi on purple dead nettle, eli kuollut purppuranokkonen, koska sillä ei ole poltinkarvoja – eli se ei voi pistää. Kasvi on epämiellyttävän hajuinen. Punapeippi muistuttaa hyvin paljon liuskapeippiä (Lamium hybridum) ja jossain määrin myös välipeippiä (Lamium confertum) ja sepopeippiä (Lamium amplexicaule). Sitä tavataan koko Euroopassa Pohjois-Suomea ja Pohjois-Ruotsia lukuun ottamatta. == Lähteet == == Aiheesta muualla == * Kasviatlas: Punapeipin levinneisyys Suomessa. * Pinkka, Lajintuntemuksen oppimisympäristö: Punapeippi (Lamium purpureum) * Luontoportti: Punapeippi (Lamium purpureum) * Pohjolan kasvien pauloissa: Lamium purpureum – punapeippi * United States Department of Agriculture (USDA): Lamium purpureum Luokka:Peipit
Taivaan temppeli

Taivaan temppeli eli Tiantan () on Pekingissä sijaitseva temppelikompleksi, jossa Ming- ja Qing-dynastioiden aikana (1368–1911) keisari kävi uhraamassa taivaan jumalalle joka vuosi talvipäivänseisauksen aikana. Temppelissä rukoiltiin muun muassa menestystä sadonkorjuulle, ja yleisestikin kiitettiin taivaan jumalaa ja pyydettiin menestystä tulevaisuudelle. Temppeli valmistui vuonna 1420 samaan aikaan Kielletyn kaupungin kanssa Ming-dynastian keisari Yonglen valtakauden aikana. Taivaan temppeli on alueeltaan suurempi kuin Kielletty kaupunki, koska keisari, jota pidettiin taivaan poikana, ei uskaltanut rakentaa itselleen suurempaa asumusta kuin taivaan jumalalle. Taivaan temppelin alueen koko on noin 2,7 neliökilometriä. Taivaan temppelin tärkein rakennus on Hyvän sadon puolesta rukoilemisen halli. Se on 38 metriä korkea pyöreä rakennus, jonka kattotiilet ovat siniset ja huipulla kultapallo. Se rakennettiin jo Ming-dynastian aikana, mutta se jouduttiin rakentamaan uudelleen vuonna 1889 salamaniskun jälkeen. Temppelin ja sen rakennusten sijainti kuvaavat taivaan ja maan suhdetta – taivaallisen maailman ja ihmisen maailman – jotka ovat kiinalaisen kosmologian keskipisteenä. Taivaan temppeli valittiin UNESCOn maailmanperintöluetteloon vuonna 1998. ==Lähteet== == Aiheesta muualla == *Infoa turisteille Luokka:Pekingin rakennukset ja rakennelmat Luokka:Unescon maailmanperintökohteet Kiinassa Luokka:Uskonto Kiinassa
René Oosterlinck

René Oosterlinck (s. 1944 Belgia) toimi vuodesta 2008 vuoden 2010 loppuun Euroopan avaruusjärjestön Galileo-ohjelman johtajana. Hän oli ESAn ulkosuhteiden johtaja (External Relations) 1. kesäkuuta 2005 kesään 2008. Oosterlinck johti tuolloin ESAn ulkomaansuhteita, opetusta ja tiedotusta. Oosterlinckillä on kaksi insinööritutkintoa ja lakitutkinto: Higher State Technical Institute for Nuclear Industries of Brussels myönsi ensimmäisen insinööritutkinnon vuonna 1966 ja toisen tutkinnon hän sai 1969 Leuvenin yliopistosta; lakitutkinto on Leidenin yliopistosta vuodelta 1977. Oosterlinck puhuu sujuvasti hollantia, ranskaa, englantia ja saksaa. Hän osaa jonkin verran espanjaa, italiaa, kiinaa ja japania. Oosterlinck aloitti työuransa vuonna 1969 fysiikan ja matematiikan opettajana Kongon demokraattisessa tasavallassa (entisessä Belgian siirtomaassa nimeltään Belgian Kongo). Vuonna 1971 hän siirtyi patentti-insinööriksi International Patent Officeen Haagiin. Vuonna 1979 Oosterlinck liittyi ESAan. Hän toimi johtotehtävissä kansainvälissä asioissa ja teknologiansiirrossa vuoteen 1984 asti, jolloin hänestä tuli henkilöstöpäällikkö (Head of the Personnel and Site Services Department). Oosterlinck ESAn johti lakiosastoa vuodet 1998–1999, minkä jälkeen hän johti Galileo- ja EGNOS-ohjelmia. Vuodesta 2004 lähtien hän on toiminut avaruuslainsäädännön luennoitsijana Gentin yliopistossa Belgiassa. ==Lähteet== * ESAn lehdistötiedote N° 28–2005 – Paris, 1 June 2005. Luokka:Belgialaiset virkamiehet Luokka:Vuonna 1944 syntyneet Luokka:Elävät henkilöt
Sorsan hallitus

Sorsan hallitus voi viitata seuraaviin hallituksiin, joissa Kalevi Sorsa oli pääministerinä: * Sorsan I hallitus, 4. syyskuuta 1972 – 13. kesäkuuta 1975 * Sorsan II hallitus, 15. toukokuuta 1977 – 26. toukokuuta 1979 * Sorsan III hallitus, 19. helmikuuta 1982 – 6. toukokuuta 1983 * Sorsan IV hallitus, 6. toukokuuta 1983 – 30. huhtikuuta 1987
201

== Tapahtumia == * == Syntyneitä == * == Kuolleita == * Luokka:200-luku
202

== Tapahtumia == * Septimius Severus palasi Roomaan idän sotaretkiltä. Kaupungissa juhlittiin Severuksen kymmenvuotista hallituskautta. == Kuolleita == * Irenaeus, kirkkoisä == Lähteet == Luokka:200-luku
204

== Tapahtumia == * == Syntyneitä == * Philippus Arabs, Rooman keisari == Kuolleita == * Luokka:200-luku
205

== Tapahtumia == * Caracalla ja Geta konsuleina Roomassa. == Syntyneitä == * Plotinos, filosofi. == Kuolleita == * 22. tammikuuta - Gaius Fulvius Plautianus (luultavasti) == Lähteet == Luokka:200-luku
203

== Tapahtumia == * Fulvius Plautianus ja Geta konsuleina. Papianus on Rooman kaupungin prefekti. * Septimius Severus vierailee Afrikassa vuosina 203-204. * Septimius Severuksen riemukaari vihitään käyttöön Roomassa. * Origenes seuraa Klemens Aleksandrialaista Aleksandrian katekeettisen koulun johtajana. == Kuolleita == * Perpetua ja Felicitas kärsivät marttyyrikuoleman. == Lähteet == Luokka:200-luku
206

== Tapahtumia == * == Syntyneitä == * Rooman keisari Trebonianus Gallus == Kuolleita == * Luokka:200-luku
207

== Tapahtumia == * == Syntyneitä == * == Kuolleita == * Luokka:200-luku
208

== Tapahtumia == *Punaisen kallion taistelu kiinalaisten sotapäälliköiden välillä == Syntyneitä == * Rooman keisari Severus Alexander * Rooman keisari Diadumenianus == Kuolleita == * Kiinalainen lääkäri Hua Tuo Luokka:200-luku
209

== Tapahtumia == * == Syntyneitä == * == Kuolleita == * Luokka:200-luku
Progeria

Progeria eli Hutchinsonin–Gilfordin syndrooma on mutaation aiheuttama tauti, jonka vaikutuksesta ihminen vanhenee 6–10 kertaa normaalia nopeammin. Jo 5-vuotiaina potilailla on monia vanhuuden tunnusmerkkejä kuten kaljuuntumista ja ryppyjä. Progeriapotilailla ei kuitenkaan tavata kaikkia vanhuuden ominaisuuksia kuten syövän esiintymistiheyden kasvua tai hermosolujen tuhoutumista, neuropatiaa. Progeriaa sairastavat elävät keskimäärin 13-vuotiaiksi, vain harva elää yli 16-vuotiaaksi. Vanhimmaksi elänyt progeriaa sairastava henkilö on 45-vuotias Tenacious Tiffany. Progeria aiheuttaa ainoastaan ennenaikaisen fyysisen vanhenemisen; sairaus ei vaikuta ihmisen henkisiin ominaisuuksiin.Progeria, Texasin yliopiston, Arlington (Internet Archive) Progeria ei siis kasvata todennäköisyyttä dementoitua poikkeuksellisen nuorena. Progeriaa esintyy 1:llä lapsella 18 miljoonasta. Progeria havaitaan yleensä lapsen ollessa 18–24 kuukauden ikäinen. Progeriasta kärsivä lapsi kuolee tavallisimmin sydänvikaan. Erään tutkimuksen mukaan syövän hoidossa käytettävät farnesyylitransferaasi-inhibiittorit saattaisivat auttaa progeriaan tai jopa parantaa sen. Vuonna 2020 Yhdysvaltain lääkevalvontaviranomainen myönsi lonafarnib -lääkkeelle käyttöluvan progerian hoitoon 1-vuotiailla ja vanhemmilla potilailla. Lonafarnid on ensimmäinen lääke Progerian hoitoon. Sairauden totesivat ensimmäisinä Jonathan Hutchinson vuonna 1886 ja Hastings Gilford 1904.Hayleyspage.com Vahvistetut progeriatapaukset ovat perinteisesti olleet satunnaisia mutaatioita. Sen vuoksi tieteellisen mielenkiinnon kohteeksi on päätynyt intialainen perhe, jossa on viisi progeriasta kärsivää lasta. Progerian aiheuttaa 50 aminohapon deleetio lamiini-A:ta koodaavassa geenissä. Lamiini-A on proteiini, joka polymerisoituu tumassa muodostaen tumakalvon sisäpuolelle laminan, tumalevyn. Lamina tukee tuman arkkitehtuuria ja osallistuu tärkeisiin tehtäviin kuten DNA:n ja RNA:n synteesiin. Progeriapotilailla on progressiivisia poikkeavuuksia tuman muodossa ja tumakotelossa. Muita ennenaikaista vanhenemista aiheuttavia harvinaisia sairauksia on muun muassa Cockaynen oireyhtymä. Wernerin oireyhtymä on samantyyppinen sairaus, mutta siinä nopea vanheneminen ilmenee vasta murrosiän jälkeen. Myös siitä kärsivien kohtalona on ennenaikainen kuolema. Taudin kasvoina on julkisuudessa usein esiintynyt brittiläinen Hayley Okines, joka kuoli 17-vuotiaana huhtikuussa 2015. == Hoito == Marraskuussa 2020 Yhdysvaltain lääkevalvontaviranomainen myönsi lonafarnib -lääkkeelle käyttöluvan progerian hoitoon 1-vuotiailla ja vanhemmilla potilailla. Lonafarnid on toistaiseksi ainoa lääke progerian hoitoon. Lääkekokeissa lanafarnib alensi kuolleisuuden 33,3%:sta 3,7%:iin 2,2 vuotta kestäneen kokeilujakson aikana. == Lähteet == == Aiheesta muualla == * The Progeria Research Foundation Luokka:Oireyhtymät Luokka:Seulonnan keskeiset artikkelit
Liinamaan hallitus

Liinamaan hallitus oli Suomen tasavallan 57. hallitus. Se oli virkamieshallitus, joka aloitti Sorsan I hallituksen eron jälkeen, ja jatkoi vaalien yli, koska poliittiset puolueet eivät saaneet muodostettua uutta hallitusta vuoden 1975 eduskuntavaalien jälkeen. Hallituksen ensisijaisin tehtävä oli hoitaa hallintorutiinit ja laatia vuoden 1976 budjetti. Hallitus toimi 171 päivän ajan 13. kesäkuuta 1975 – 30. marraskuuta 1975. Liinamaan hallitus on Suomen toistaiseksi viimeinen epäpoliittinen virkamieshallitus. ==Hallituksen muodostaminen== Lähes kolme vuotta istunut Kalevi Sorsan hallitus alkoi kevään 1975 aikana kaatua sisäisiin erimielisyyksiinsä. Näihin aikoihin vallankäyttönsä huipulla ollut presidentti Urho Kekkonen ilmaisi huhtikuussa 1975 julkisesti tyytymättömyytensä hallitukseen ja sen keskeisiin ministereihin.Mitä-Missä-Milloin, Kansalaisen vuosikirja 1976, s. 43. Helsinki: Otava, 1975. ISBN 951-1-02085-4. Sorsa esitti hallituksensa eronpyynnön 29. toukokuuta 1975 ja pyysi samalla presidenttiä hajottamaan eduskunnan. Viimeisinä viikkoinaan Sorsan hallitus oli ollut tulehtuneiden henkilösuhteiden vuoksi käytännössä toimintakyvytön. Sisäpoliittisen umpikujan laukaisemiseksi Kekkonen määräsi pidettäviksi uudet eduskuntavaalit ja nimitti työministeriön kansliapäällikön ja entisen valtakunnansovittelijan Keijo Liinamaan muodostamaan virkamieshallituksen. Antti Blåfield ja Pekka Vuoristo: Kalevi Sorsan suuri rooli, s. 83. Helsinki: Kirjayhtymä, 1985. ISBN 951-26-2801-5. Oikeusministeriksi tuli Helsingin yliopiston rikosoikeuden professori Inkeri Anttila, joka oli Suomessa ensimmäinen nainen tässä tehtävässä. Kai Korte: Ministerit tulivat ja menivät, s. 246–247. Jyväskylä: Gummerus, 1992. ISBN 951-20-4046-8. Liinamaan hallituksen toimikaudelle osui pitkään valmisteltu Euroopan turvallisuus- ja yhteistyökonferenssin (ETYK) päätösvaihe Helsingin Finlandia-talossa heinä- ja elokuun vaihteessa vuonma 1975. Pääministeri Keijo Liinamaa, ulkoministeri Olavi J. Mattila, SDP:n, Kokoomuksen ja SKDL:n puheenjohtajat Kalevi Sorsa, Harri Holkeri ja Aarne Saarinen sekä entinen ulkoministeri Ahti Karjalainen toimivat konferenssissa Suomen valtuuskunnan jäseninä. Mitä-Missä-Milloin 1976, s. 65. Jo toukokuussa 1975 presidentti Urho Kekkonen vakuutti, että Suomen sisäpoliittisen tilanteen kehitys ei tulisi millään tavoin olemaan esteenä ETYKin päätösvaiheen pitämiselle kaavailtuna ajankohtana ja siteerasi vanhaa suomalaista sananpartta: "Talo elää tavallaan, vieraat käyvät ajallaan." Jukka Tarkka ja Allan Tiitta: Itsenäinen Suomi: seitsemän vuosikymmentä kansakunnan elämästä, s. 264. Helsinki: Otava, 1987. == Kokoonpano == == Lähteet == Luokka:Suomen hallitukset
Nukumanun kieli

Nukumanu on austronesialainen kieli. Sitä puhutaan pääasiassa Papua-Uudelle- Guinealle kuuluvalla Nukumanun atollilla. Kieltä puhuu äidinkielenään noin 700 ihmistä (2003).Ethnologue: Nukumanu Viitattu 26.7.2015. ==Lähteet== Luokka:Papua-Uuden-Guinean kielet Luokka:Samoalaiset kielet
Nukumanu

Nukumanu voi tarkoittaa ainakin seuraavia asioita: * Nukumanu, atolli Papua- Uuden-Guinean edustalla * nukumanun kieli, Nukumanu-atollilla puhuttu kieli * Nukumanu, kylä Kiribatilla.
Balkhin maakunta

Balkh on yksi Afganistanin 34 maakunnasta. Se sijaitsee maan pohjoisosassa ja rajautuu Turkmenistaniin, Uzbekistaniin ja Tadžikistaniin. Maakunnassa on arviolta 1 353 600 asukasta (vuonna 2016) ja sen pinta-ala on 16 186 neliökilometriä. Maakunnan pääkaupunki on Mazar-e Sharif. Muihin merkittäviin kaupunkeihin kuuluu muun muassa Balkh. == Lähteet == == Aiheesta muualla == Luokka:Afganistanin maakunnat
Erotomania

Erotomania eli de Clerambault'n syndrooma on harvinainen persoonallisuushäiriö, josta kärsivä henkilö kuvittelee harhaisesti toisen henkilön olevan rakastunut itseensä. Erotomanian kohde on usein korkeammassa asemassa oleva tai julkisuudessa esiintyvä ihminen. Erotomanisia harhoja esiintyy usein skitsofrenian yhteydessä. Sairauden kuvasi ensimmäisenä ranskalainen psykiatri Gaëtan Gatian de Clérambault (1872–1934). Toisessa merkityksessä nimitystä erotomania on käytetty myös hyperseksuaalisuuden synonyymina. == Esimerkkejä == Yhdysvaltain presidentin Ronald Reaganin surmaamista yrittäneen John Hinckleyn raportoidaan tehneen yrityksensä näyttelijä Jodie Fosteriin kohdistuneen erotomanisen fiksaationsa vuoksi.Letter written to Jodie Foster by John Hinckley, Jr. March 30, 1981. Retrieved February 26, 2007. ==Kulttuurissa== Erotomania-aiheisia elokuvia ovat muun muassa portugalilainen O Fantasma (2001) ja ranskalaiset elokuvat Anna M. (2007) ja Rakastaa... ei rakasta (2002). Populaarimusiikissa erotomania-sana mainitaan Popeda-nimisen tamperelaisen rock-yhtyeen samannimisessä kappaleessa. Myös progressiivista rockia/metallia soittava yhtye Dream Theater on tehnyt samannimisen kappaleen. Kirjallisuudessa erotomania merkityksessä hyperseksuaalisuus esiintyy Veikko Huovisen tarinassa "Heimojensa karkoittamat" kokoelmassa Rasvamaksa (1973). == Lähteet == Luokka:Psyykkiset harhat Luokka:Oireyhtymät Luokka:Seulonnan keskeiset artikkelit
Piamatsina

Piamatsina on austronesialainen kieli. Sitä puhutaan Espiritu Santon saarella, Vanuatussa. Piamatsinaa puhuu äidinkielenään noin 150 ihmistä (1981). Kieli kuuluu malaijilaispolynesialaisten kielten ryhmään. Se kuuluu Pohjois-Vanuatun kieliin, jota puhutaan Espiritu Santolla. Piamatsinan läheisiä sukulaiskieliä ovat mm. vunapulle ja nokukulle.. == Lähteet == Luokka:Vanuatun kielet Luokka:Oseanialaiset kielet
Penama

Penama on Vanuatun maakunta. Se sijaitsee saariryhmän pohjoisosassa Port Vilan pohjoispuolella. Sen hallinnollisena keskuksena toimii Longana. Maakunnassa asui vuoden 2016 väestönlaskennan mukaan 32 534 asukasta, ja sen pinta-ala on 1 198 neliökilometriä. Maakunta koostuu Pentecostin, Ambaen ja Maewon saarista, joiden alkukirjaimista se on saanut nimensä. Penaman naapurimaakunnat ovat Malampa etelässä, Sanma lännessä ja Torba pohjoisessa. == Lähteet == Luokka:Vanuatun maakunnat
Sanma

Sanma on Vanuatun maakunta. Se sijaitsee saariryhmän pohjoisosassa Port Vilan luoteispuolella. Sen hallinnollisena keskuksena toimii Luganville, joka on myös Vanuatun toiseksi suurin kaupunki. Maakunnassa asui vuoden 2016 väestönlaskennan mukaan 54 184 asukasta ja sen pinta-ala on 4 248 neliökilometriä. Sanman maakunnan suurimmat saaret ovat Espiritu Santo ja Malo, joiden alkukirjaimista maakunta on saanut nimensä. Näiden kahden saaren lisäksi maakuntaan kuuluu useita pienempiä saaria. Sanman naapurimaakunnat ovat Torba pohjoisessa, Penama idässä ja Malampa etelässä. == Lähteet == Luokka:Vanuatun maakunnat
Tafea

Tafea on Vanuatun maakunta. Se sijaitsee saariryhmän eteläosassa Port Vilan kaakkoispuolella. Sen hallinnollisena keskuksena toimii Isangel. Maakunnassa asui vuoden 2016 väestönlaskennan mukaan 37 050 asukasta ja sen pinta-ala on 1 628 neliökilometriä. Tafea on Vanuatun maakunnista eteläisin, ja se rajoittuu pohjoisessa Shefan maakuntaan. Tafeaan kuuluu viisi saarta, joiden alkukirjaimista se on saanut nimensä. Saaret ovat Tanna, Aneityum, Futuna, Erromango ja Aniwa. Pinta-alaltaan suurin saari on Erromango, mutta yli 80 prosenttia maakunnan asukkaista asuu Tannan saarella. == Lähteet == Luokka:Vanuatun maakunnat
Disney

Disney tarkoittaa yleensä The Walt Disney Company -yhtiötä ja siihen sisältyviä medioita ja toimintoja. Disney voi tarkoittaa myös seuraavia asioita: == Media == * The Walt Disney Company, yksi maailman suurimmista media- ja viihdeteollisuusyhtiöistä * Walt Disney Pictures, The Walt Disney Companyn elokuvatuotannon päästudio * Walt Disney Animation Studios, The Walt Disney Companyn animaatiostudio * Disney Channel, lapsille suunnattu televisiokanava == Henkilöitä == Disney (henkilö) tarkoittaa yleensä The Walt Disney Companyn perustajaa Walter Elias Disneytä (Walt Disney). Disney voi tarkoittaa myös seuraavia henkilöitä: === Walt Disneyn sukulaisia === * Elias Disney (1859–1941), Waltin ja Roy Oliverin isä * Flora Call Disney (1868–1938), Waltin ja Roy Oliverin äiti ** Herbert Arthur Disney (1888–1961), Waltin ja Roy Oliverin veli ** Raymond Arnold Disney (1890–1989), Waltin ja Roy Oliverin veli ** Roy Oliver Disney (1893–1971), Waltin veli ja toinen The Walt Disney Companyn perustajista *** Roy Edward Disney (1930–2009), Roy Oliverin poika ja Save Disney -kampanjan vetäjä ** Walter Elias Disney (a.k.a. Walt Disney, 1901–1966), yhdysvaltalainen piirroselokuvien tuottaja, ohjaaja, ääninäyttelijä ja animaattori ** Lillian Disney(1899–1997), Waltin vaimo *** Diane Marie Disney, Waltin ja Lillianin tytär *** Sharon Mae Disney (1936–1993), Waltin ja Lillianin adoptoitu tytär ** Ruth Flora Disney (1903–1995), Waltin ja Roy Oliverin sisko === Muita henkilöitä === * Melissa Disney, ääninäyttelijä, Walt Disneyn kaukainen sukulainen == Katso myös == Disney liittyy myös seuraaviin: === Huvipuistoja === Disneyn huvipuistot: * Disneyland, huvipuisto Kalifornian osavaltiossa Yhdysvalloissa * Disneyland Paris, huvipuisto Pariisin lähellä Ranskassa * Hong Kong Disneyland, huvipuisto Kiinan erityishallintoalueella Hongkongissa * Shanghai Disney Resort, huvipuisto Kiinassa * Tokion Disney Resort, huvipuisto Tokion lähellä Japanissa * Walt Disney World, huvipuisto Floridan osavaltiossa Yhdysvalloissa. === Laivayhtiö === * Disney Cruise Line (DCL), The Walt Disney Companyn omistama laivayhtiö ** Disney Dream, Disney Cruise Linen risteilyalus ** Disney Fantasy, Disney Cruise Linen risteilyalus (2012) ** Disney Magic, Disney Cruise Linen risteilyalus ** Disney Wonder, Disney Cruise Linen risteilyalus === Muuta === * Disney on Ice, Yhdysvalloista kotoisin oleva jokavuotinen luistelunäytös * Disney XD, lapsille suunnattu televisiokanava * Playhouse Disney, 2–6-vuotiaille suunnattu televisiokanava * Walt Disney Concert Hall, musiikkitalo Los Angelesissa, Yhdysvalloissa * Disney Junior, 2–7-vuotiaille suunnattu televisiokanava * Disney Channel, koko perheelle suunnattu televisiokanava * Disneyana, The Walt Disney Companyn valmistamia keräilytuotteita Luokka:Seulonnan keskeiset artikkelit
Shefa

Shefa on Vanuatun maakunta. Se sijaitsee saariryhmän keskiosassa ja siellä sijaitsee Vanuatun pääkaupunki Port Vila, joka toimii myös maakunnan hallinnollisena keskuksena. Maakunnan pinta-ala on 1 455 neliökilometriä ja siellä asui vuoden 2016 väestönlaskennan mukaan 97 602 asukasta. Shefa on Vanuatun väkirikkain maakunta. Siellä asuu noin kolmasosa Vanuatun väestöstä. Vuosina 2009–2016 maakunnan väkiluku kasvoi 24 prosenttia. Shefan suurimmat saaret ovat Efate ja Epi. Efate on Vanuatun saarista väkirikkain. Näiden kahden saaren lisäksi maakuntaan kuuluu yli 20 pienempää saarta. Shefa rajoittuu pohjoisessa Malampaan ja etelässä Tafeaan. == Lähteet == Luokka:Vanuatun maakunnat
Torba

Torba on Vanuatun pohjoisin maakunta. Se sijaitsee saariryhmän pohjoisosassa Port Vilan pohjoispuolella. Sen hallinnollisena keskuksena toimii Sola. Maakunnassa asui vuoden 2016 väestönlaskennan mukaan 10 161 asukasta. Noin puolet asukkaista asui Gauan ja Vanua Lavan saarilla. Maakunnan pinta-ala on 882 neliökilometriä. Torba on Vanuatun maakunnista pohjoisin ja rajoittuu etelässä Sanman ja Penaman maakuntiin. Torbaan kuuluvat Bankssaaret ja Torresinsaaret, joiden alkukirjaimista se on saanut nimensä. Maakuntaan kuuluu yhteensä noin 15 saarta. == Lähteet == Luokka:Vanuatun maakunnat
Koiviston hallitus

Koiviston hallitus voi viitata seuraaviin hallituksiin, joissa Mauno Koivisto oli pääministerinä: * Koiviston I hallitus, 22. maaliskuuta 1968 – 14. toukokuuta 1970 * Koiviston II hallitus, 26. toukokuuta 1979 – 19. helmikuuta 1982
Pisteittäinen suppeneminen

Pisteittäinen suppeneminen on funktiojonon suppenemisen heikko muoto. Olkoon [a,b] \subset \mathbb{R} väli ja (f_n)_{n \in \mathbb{N}} jono funktioita [a,b] \rightarrow \mathbb{R}. Jono suppenee pisteittäin kohti funktiota f: [a,b] \rightarrow \mathbb{R}, jos jokaisessa pisteessä x \in [a,b] jonon raja- arvolle pätee \lim_{n \rightarrow \infty} f_n(x) = f(x). Pisteittäisen suppenemisen määritelmä voidaan yleistää reaalifunktioilta topologisille avaruuksille määritellyille kuvauksille == Katso myös == * Tasainen suppeneminen Vahvempi funktiojonon suppenemisen muoto == Lähteet == Luokka:Analyysi hu:Függvénysorozatok konvergenciája#Pontonkénti konvergencia
Madang

Madang () on Papua-Uuden-Guinean neljänneksi suurin kaupunki ja Madangin maakunnan pääkaupunki, joka sijaitsee maan pohjoisrannikolla Astrolabinlahden pohjukassa. Kaupungin asukasluku on noin 36 000. Kaupunki oli saksalaisen siirtomaan pääkaupunki nimellä Friedrich-Wilhelmshafen. Saksalaiset hylkäsivät sen vuonna 1899 malarian takia. Merkittävässä satamakaupungissa on kone-, saha- ja tupakkateollisuutta sekä kullan, kahvin, kaakaon, kopran ja kookospähkinöiden vientiä. Lisäksi kaupungissa on lentoasema. Madang on moderni pikkukaupunki, jota vehreine puistoineen ja golfkenttineen pidetään yhtenä eteläisen Tyynenmeren kauneimmista. == Lähteet == == Aiheesta muualla == Luokka:Papua-Uuden-Guinean kaupungit